প্রচলিত ক্ষুদ্রঋণ ব্যবস্থা মুষ্টিমেয় কিছু লোকদের সম্পদের পাহাড় গড়ার সুযোগ করে দিয়েছে। সম্পদ বন্টনে চরম বৈষম্য দেখা যাচ্ছে। লাভের অধিকাংশ অর্থই সুদের আকারে পুজিপতির হাতে চলে যাচ্ছে। সমাজের অভাবগ্রস্ত জনগনের নানা সময়ে ও নানা কারনে সাময়িক ভাবে ঋণ গ্রহনের প্রয়োজন হয়ে পড়ে এবং নির্দিষ্ট সময়ের মধ্যে তা ফিরিয়ে দেয়ার সামর্থ নাও হতে পারে। সামাজিক সুস্থতা বা জনগনের নিরাপত্তার সুষ্ঠ সমাধানে প্রচলিত ক্ষুদ্রঋণ যেখানে ব্যর্থ, কর্জে হাসানা সেখানে সফল হতে পারে। দরিদ্র অভাব গ্রস্ত মানুষ প্রয়োজনের সময় সাহায্যের কোন দরজা খোলা না পেয়ে উপায়ন্তর না দেখে ঋণ নিতে বাধ্য হয়। সুদযুক্ত ঋণ ধনীকে আরো ধনী করে ক্রমে ক্রমে নি:শেষ হয়ে যায় দরিদ্র।